Մարթա Լուիզա (Նորվեգիայի արքայադուստր)

**Մարթա Լուիզա Նորվեգիայի արքայադուստր** (, ), Նորվեգիայի Թագավորության արքայադուստրը։ Գործող թագավոր Հարալդ V արքայի և Սոնյա թագուհու դուստրն է։ Նորվեգիայի կրոնպրինց Հոկոնի քույրն է։ Մարթա Լուիզան գահի հավակնորդների շարքում չորրորդն է՝ եղբորից և նրա երկու զավակներից հետո։ Մարթա Լուիզան գրող է և խմբագիր։

## Ամուսնություն և զավակներ
Արքայադուստր Մարթա Լուիզան ծնվել է 1971 թվականի սեպտեմբերի 22-ին մայրաքաղաք Նորվեգիայի մայրաքաղաք Օսլոյում։

2002 թվականի մայիսի 24-ից ամուսնացած է բանաստեղծ և գրող Արի Բեհնի հետ։ Ամուսնական զույգն ունի երեք դուստրեր՝ Մոդ Անգելիկա Բեհնը (ծված 2003 թվականի ապրիլի 29-ին), Լեահ Իսադորա Բեհնը (ծնված 2005 թվականի ապրիլի 8-ին) և Էմմա Թալուլա Բեհնը (ծնված 2008 թվականի օգոստոսի 29-ին)։

2016 թվականի օգոստոսի 5-ին հայտարարություն տարածվեց, որ Մարթա Լուիզան և Արի Բեհնը ամուսնալուծվել են։

## Գրքեր և կարիերա
2002 թվականին ամուսնու հետ միասին Մարթա Լուիզան գրեց գիրք, որտեղ պատմում էր իր և ամուսնու մինչամուսնական կյանքը։ 2004 թվականի նոյեմբերին արքայադուստրը լույս ընծայեց մանկական մի հեքիաթ երիտասարդ արքայազնի մասին, որի նախատիպը իր պապիկ Ուլաֆ V թագավորն էր. այդ հեքիաթը կոչվում է «Why Kings and Queens Don’t Wear Crowns»: Գրքում կա նաև ներդիր՝ սկավառակ, որի վրա ձայնագրված է աուդիոտարբերակը, որը կարդում է անձամբ արքայադուստր Մարթա Լուիզան։

Լայն տարածում գտավ ամբողջ Նորվեգիայի տարածքում այն հանգամանքը, որ արքայադուստր Մարթա Լուիզան բացեց այլընտրանքային բժշկության ուսուցողական կենտրոն։ Արքայադուստրը խոստովանել է, որ տիրապետում է պարանորմալ-գերբնական հատկությամբ և կարող է սովորեցնել մարդկանց, որ վերջիններս շփվեն հրեշտակների հետ։ Սկզբում այս նորությունը մեծ ալեկոծություն առաջացրեց նորվեգական հասարակությունում, սակայն, հետագայում այդ հարցին վերաբերվեցին բարեհաճորեն։

2009 և 2012 թվականներին Մարիա Լուիզան Էլիզաբեթ Նորդենգի հետ համատեղությամբ հրատարակեց երկու գիրք, որոնք նվիրված են հրեշտակներին։

Նրա վերջին գիրքը՝ «Հոգևոր գաղտնաբառը» թարգմանվել է ռուսերեն և տպագրվել«Լարինի Պրես» («"Ларини-Пресс"») հրատարակչության կողմից 2012 թվականին։ Արքայադուստր Մարիա Լուիզան և Էլիզաբեթ Նորդենգն անձամբ գիրքը ներկայացրին Մոսկվայում՝ պաշտոնական այցելության ժամանակ։

## Պարգևներ
* Օլաֆ V թագավորի ընտանեկան թագավորական շքանշան
* Հարալդ V թագավորի ընտանեկան թագավորական շքանշան
* Օլաֆ V թագավորի հոբելյանական արծաթյա հուշամեդալ  (1982 թվականի սեպտեմբերի 21)
* Սուրբ Օլաֆի շքանշանի մեծ խաչ (1989)
* Օլաֆ V թագավորի ծննդյան հարյուրամյակին նվիրված շքանշան (2003 թվականի հուլիսի 2)
* Նորվեգական թագավորական տան հարյուրամյակի շքանշան (2005 թվականի նոյեմբերի 18)
* Հարալդ V-ի արծաթյա հոբելյարի շքանշան (2016 թվականի հունվարի 17)
*   Փղի շքանշանի տիկին (հոկտեմբերի 13, 1992 թվական) 
*   Կառլոս XVI Գուստավի հիսնամյակի հուշամեդալ  (ապրիլի 30, 1996 թվական)
*   Ինֆանտ դոն Հենրիի շքանշան (փետրվարի 13, 2004 թվական)
*  Հորդանանի աստղի շքանշանի մեծ ժապավեն 
*  Բազեի շքանշանի մեծ խաչ (հոկտեմբերի 26, 1993 թվական)
*  Քաղաքացիական ծառայության շքանշանի մեծ խաչ (հունիսիս 2, 2006 թվական)
*  Ֆինլանդիայի Սպիտակ վարդի մեծ խաչ շքանշան
*  Ադոլֆ Նասաուի շքանշանի մեծ խաչ
*  Թագի շքանշանի մեծ խաչ
*  Բևեռային աստղի շքանժանի մեծ խաչ 
*  Շվեդիայի Կառլոս XVI Գուստավի հիսնամյամի շքանշան (ապրիլի 30, 2016 թվական)

## Ծանոթագրություններ

## Գրականություն
* *Underveis* (portrettbok), av Erik Fosnes Hansen (2001)
* *Fra hjerte till hjerte*, av prinsessa Märtha Louise og Ari Behn (2002)
* *Hvorfor de kongelige ikke har krone på hodet*, av prinsesse Märtha Louise (2004)
* *Møt din skytsengel*, av prinsesse Märtha Louise og Elisabeth Nordeng (tidligare Samnøy) (2009)
* *Englenes hemmeligheter: deres natur, språk og hvordan du åpner opp for dem*, av prinsesse Märtha Louise og Elisabeth Nordeng (2012)
* *Eventyr fra jordas hjerte*, antologi i flere bande med barne-eventyr fra hele verden (Prinsesse Märtha Louise hovedredaktør), Bazar forlag (2007 —)

## Արտաքին հղումներ
* 
*  Духовный пароль http://www.spiritpass.ru/
* Kongehuset.no: Prinsesse Märtha Louise
* Astarte Inspiration 
* Նորվեգիայի թագավորական ընտանիքի պաշտոնական կայք
* Նորություններ քագավորական ընտանիքից

Կատեգորիա:Թագավորների դուստրեր
Կատեգորիա:Նորվեգացի գրողներ
Կատեգորիա:Նորվեգացի մանկագիրներ
Կատեգորիա:Նորվեգիայի քաղաքական գործիչներ
Կատեգորիա:Ֆիզիոթերապևտներ